CELEX: 62010TN0249
Language: hu
Date: 2010-05-31 00:00:00
Title: T-249/10. sz. ügy: 2010. május 31-én benyújtott kereset — Kitzinger kontra OHIM — Mitteldeutscher Rundfunk, Zweites Deutsches Fernsehen (KICO)

31.7.2010   
            
            
               HU
            
            
               Az Európai Unió Hivatalos Lapja
            
            
               C 209/49
            
         2010. május 31-én benyújtott kereset — Kitzinger kontra OHIM — Mitteldeutscher Rundfunk, Zweites Deutsches Fernsehen (KICO)
   (T-249/10. sz. ügy)
   ()
   2010/C 209/74
   A keresetlevél nyelve: német
   
      Felek
   
   
      Felperes: Kitzinger & Co. (GmbH & Co. KG) (Hamburg, Németország) (képviselő: S. Kitzinger ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A többi fél a fellebbezési tanács előtti eljárásban: Mitteldeutscher Rundfunk (Anstalt des öffentlichen Rechts) (Lipcse, Németország), Zweites Deutsches Fernsehen (Anstalt des öffentlichen Rechts) (Mainz, Németország)
   
      Kereseti kérelmek
   
   
               —
            
            
               A Törvényszék módosítsa a Belső Piaci Harmonizációs Hivatal negyedik fellebbezési tanácsának (védjegyek és formatervezési minták) az R 1388/2008-4. sz. ügyben 2010. március 25-én hozott határozatát akként, hogy a felszólalási osztály B 1 133 612. sz. felszólalásra vonatkozó 2008. július 28-i határozata hatályon kívül helyezésre, és a felszólalás elutasításra kerüljön;
            
         
               —
            
            
               másodlagosan, a Törvényszék helyezze hatályon kívül a Belső Piaci Harmonizációs Hivatal negyedik fellebbezési tanácsának (védjegyek és formatervezési minták) az R 1388/2008-4. sz. ügyben 2010. március 25-én hozott határozatát;
            
         
               —
            
            
               a Törvényszék a Belső Piaci Harmonizációs Hivatalt (védjegyek és formatervezési minták) kötelezze a költségek viselésére.
            
         
      Jogalapok és fontosabb érvek
   
   
      A közösségi védjegy bejelentője: a felperes.
   
      Az érintett közösségi védjegy: a „KICO” szóelemet tartalmazó, kék és szürke színű ábrás védjegy a 16., 36. és 39. osztályba tartozó áruk és szolgáltatások vonatkozásában.
   
      A felszólalási eljárásban hivatkozott védjegy vagy megjelölés jogosultja: Mitteldeutscher Rundfunk (Anstalt des öffentlichen Rechts), Zweites Deutsches Fernsehen (Anstalt des öffentlichen Rechts).
   
      A hivatkozott védjegy vagy megjelölés: a „KIKA” közösségi szóvédjegy a 8., 9., 11., 16., 18., 20., 21., 24., 25., 28., 29., 30., 32., 38. és 41. osztályba tartozó áruk és szolgáltatások tekintetében és a „KIKA” szóelemet tartalmazó, fekete és fehér színű német ábrás védjegy a 8., 9., 11., 16., 18., 20., 21., 24., 25., 28., 29., 30., 32., 38., 41., és 42. osztályba tartozó áruk és szolgáltatások tekintetében.
   
      A felszólalási osztály határozata: a felszólalási osztály a felszólalásnak helyt adott.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a 207/2009/EK rendelet (1) 8. cikke (1) bekezdése b) pontjának megsértése, mivel az ütköző védjegyek között nem áll fenn az összetévesztés veszélye.
   
      (1)  A közösségi védjegyről szóló, 2009. február 26-i 207/2009/EK tanácsi rendelet (HL L 78., 1. o.).